馬份係作為哈利嘅映襯角色出現，靈感嚟自j.k.羅琳讀書嗰陣遇到嘅㗇㗇霸霸嘅同學。哈利喺摩金夫人長袍專賣店度第一次見到馬份。羅琳用馬份呢個角色嚟代表啲傲慢、無禮、只睇血脈唔睇能力嘅人。馬份受佢嘅家庭影響，用「麻種」呢個侮辱、歧視性嘅字眼去稱呼啲有麻瓜血脈嘅巫師，並認為佢哋唔配得到教育。